Groot Trek 175-jaar feesvieringe - FAK
Die FAK neem leiding om saam met verskeie kultuurorganisasies die belangrike historiese geleentheid te herdenk. Wil U Geloftekomitee nie ook oorweeg om gedurende 2013 net een Groot Trek projek aan te pak nie, al is dit by die plaaslike skool? Dit is belangrik dat ons Afrikaners ons geskiedenis vir die kinders sal laat voortleef.
Die FAK het in samewerking met Maroela Media die aangehegte emblem ontwerp vir die herdenkingsjaar. Al die kultuurorganisasies word versoek om met enige Groot Trek projek gedurende 2013 die embleem saam met hulle eie te gebruik. Die FAK het ook 'n bladsy op ons webblad vir die Groot Trek herdenking geskep waarop organisasies hulle projekte kan bekend stel. U is baie welkom om projek aan lindievanzyl@fak.org.za te stuur vir bekendstelling op die webbladsy.Foto © Charl N. du Plessis (snap2art@gmail.com)
Klik hier vir die Groot Trek 175 embleem.
Dameskring – www.dameskring.co.zaDie "Aanstap"-projek
Elke Dameskring-tak, soos met 2012 se ACWW -projek, sal 'n pretloop reël waarby Afrikaanse skole betrek gaan word. Die beoogde idee is dat deelnemers van byvoorbeeld die laerskool op die dorp na die hoërskool op die dorp (of andersom) sal stap en indien dit te ver is, as 'n 'trek' om die skool sal stap.
Kraal-uitgewers –www.kraaluitgewers.co.zaDie publisering van 'n nuwe boek genaamd Die Kinders van die Groot Trek.2. Geleenthede ter viering van prominente herdenkingsdae (soos die dag waarop Retief vermoor is/ slag van Vegkop/ Italeni) om betrokkenheid van veral die jeug te verkry.
Dorslandtrek-gedenkfees – www.netwerk-plek.org/dorsland/
GROOT TREK 175 JAAR – NAMIBIË
Die organisasie NETWERK vir Afrikanerbelange in Namibië het besluit om die 175 ste vieringe ter herdenking aan die Groot Trek in hul land aan die Dorslandtrek-Gedenkfees 2013 te koppel.
Die Afrikaners van Namibië het twee groot trekke na die land beleef, albei in die die jare twintig van die vorige eeu. Die een was uit Noord-Kaap, die ander uit Angola.Die Dorslandtrek het van 1874 af deur verskillende trekke uit Wes-Transvaal deur die huidige Botswana en Namibië plaasgevind. Daar was groot verlies aan menselewens en vrektes van diere. Die groot dors in die Kalahari-woestyn het die naam Dorslandtrek aan dié trekke verbind. Uiteindelik het die trekkers hulle in Angola (toe 'n Portugese kolonie) gevestig.Na sowat 50 jaar het die Dorslandtrek-afstammelinge, wat nog as Afrikaners in Angola gewoon het, hoofsaaklik as gevolg van godsdienstige, kulturele en ekonomiese redes met die Suid-Afrikaanse regering onderhandel om 'n heenkome in Suidwes-Afrika te verkry. In 1928 en 1929 het die meeste van daardie Afrikaners na Suidwes-Afrika verhuis. Weer eens was dit'n traumatiese ervaring, aangesien geen werksmense, troeteldiere en plaasdiere saamgeneem kon word nie. Alles wat in 50 jaar op plase opgebou is, is sonder vergoeding agtergelaat. Met baie min materiële besittings is die Afrikaners in Suidwes-Afrika gevestig. Plase is deur sommige gekoop, andere het mettertyd ander werk gevind. Vandag is die nasate van hierdie Dorslandtrek- Afrikaners 'n beduidende deel van die Afrikaners in Namibië en lewer 'n trotse bydrae op verskeie terreine in die samelewing.Hierdie laaste trek van Afrikaners uit Angola na Suidwes-Afrika is sedert 1953 deur verskeie herdenkingsfeeste in herinnering geroep. Daar is ook 'n monument opgerig naby Swartbooisdrift, waar die trekke deur die Kunenerivier uit Angola na Suidwes-Afrika gekom het.
In 2013, die jaar wat die Groot Trek 175 jaar gelede herdenk word, sal die 85ste herdenking van die hervestiging van Afrikaners uit Angola in Namibië plaasvind. Die Dorslandtrek-Gedenkfees 2013 vind in Augustus naby Swartbooisdrift op die oewer van die Kunenerivier plaas.
Voortrekkermonument en -natuurreservaat – www.voortrekkermon.org.za
TLU SA – www.tlu.co.za
TLU SA beplan in hierdie stadium nie enige projekte wat hulle op hul eie gaan doen nie, maar sal soos die verskillende organisasies se beplanning bekend word, dit ondersteun en aan hulle lede bekend stel met die versoek van deelname.
Die Rapportryers beweging – www.rapportryers.co.za
Die rapportryers gaan op elke dorp waar hulle verteenwoordig is 'n plaaslike projek aanpak.
Die Pietersburgse Geloftefees
Die Pietersburgse Geloftefees probeer om jaarliks die datums van belang op die Afrikaner-kultuurkalender te identifiseer en geleentheid te skep vir die gemeenskap om dit te vier. Daar is egter drie datums wat ononderhandelbaar is en wat jaarliks, indien enigsins prakties moontlik is, herdenk word.6 April word die Gelofte van Van Riebeeck herdenk met 'n dankdiens vir al die weldade wat aan ons bewys word.
Op Saterdag 26 Augustus 1933 is die Afrikaanse vertaling van Die Bybel amptelik bekend gestel in die Marksaal, Bloemfontein. Die volgende oggend, Sondag 27 Augustus, is Gods Woord in ons moedertaal, dan ook deur verskeie kerke in gebruik geneem. In dankbare erkenning teenoor die Almagtige, is daar jaarliks 'n dankdiens by die Doornkraal-feesterrein op 26 Augustus waar ons dankbaar vergader om Gods Woord wat ook in ons moedertaal tot ons beskikking is.
Jaarliks van 9 tot 15 Desember vergader Geloftevolksgenote op die Doornkraal-feesterrein waar daar elke aand 'n verootmoedigingsdiens gelei word deur 'n plaaslike leraar van veskillende kerkgenootskappe, in aanloop tot die eerbiediging van die Gelofte van Danskraal op Dingaansdag, 16 Desember, wanneer ons die normale Geloftefees hou.
Die Voortrekkers –www.voortrekkers.org.za
Die Voortrekkers het die Gr 11-Verkenners versoek om met die keuse van 'n persoon vir volkstrotstake ook helde van die Groot Trek te oorweeg.
Tydens Die Voortrekkers se nasionale kongres in Pretoria, sal daar gefokus word op die Groot trek 175.
Bidsaam – www.bidsaam.co.za
Die Volksverootmoedigingsaksie (VVA) tref nie enige reëlings vir Groot Trek 175 nie, maar sal graag 'n beroep op alle organisasies wil doen om voortdurend die boodskap van verootmoediging oor te dra en veral die noodsaaklikheid van huis/gesinsgodsdiens te beklemtoon. Die gesin is tog die belangrikste bousteen van die volk.
Indien organisasies op bepaalde plekke verootmoedigingsbyeenkomste wil reël, kan ons daarmee behulpsaam wees.